मिर्जापुर (यूपी). मिर्जापुर जिले में एक गैंगरेप विक्टिम के फांसी लगाकर खुदकुशी करने का मामला सामने आया है। बताया जा रहा है कि मुख्य आरोपी लड़की की मां से पंचायत चुनाव हार गया था। हार का बदला लेने के लिए उसने ये दरिंदगी की। बदनामी की डर से लड़की ने शुक्रवार को खुदकुशी कर ली। आरोपियों के खिलाफ आईपीसी और पॉक्सो एक्ट में केस दर्ज किया गया है। उनकी तलाश जारी है।
क्या है पूरा मामला?
- मृत लड़की 11वीं की छात्रा थी।
- उसकी मां ने इस बार क्षेत्र पंचायत चुनाव जीता है।
- हारे हुए प्रत्याशी पप्पू बहेलिया ने बदला लेने के लिए बुधवार को उसकी बेटी को किडनैप कर लिया।
- सुनसान जगह पर मुख्य आरोपी ने अपने दोस्त बिंदु बहेलिया के साथ मिलकर लड़की के साथ गैंगरेप किया।
- इसके बाद उसे जान की धमकी देकर फरार हो गए।
- लड़की किसी तरह अपने घर पहुंची।
- सारी बात पता चलने पर उसके परिवार वाले उसे लेकर पड़री थाना पहुंचे। पुलिस ने एफआईआर दर्ज करने से इनकार कर दिया।
- शुक्रवार को बदनामी और पुलिस की कार्रवाई से आहत होकर लड़की ने फांसी लगा ली।
क्या कहती है पुलिस?
एसपी अरविंद सेन ने कहा कि शव को पोस्टमार्टम के लिए भेजा गया है। आरोपियों की तलाश जारी है। दोषियों को बख्शा नहीं जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva